**Tájékoztatás a 2022/2023. tanévre történő beiratkozásról**

Tisztelt Szülők!

Amint arról tájékoztattuk már Önöket, **a beiratkozásra 2022. június 23-én 8-12 óráig** lesz lehetőség az intézmény lentebb megadott helyiségeiben.

Az **idegen nyelvi szintfelmérők**et is ezen a napon íratjuk, **8:00-8:45-ig angol, 9:00-9:45-ig német nyelvből**. Azok a tanulók, akik indokoltan nem tudnak megjelenni a beiratkozás napján, az első tanítási napon írják meg a szintfelmérő dolgozatot. (Kérjük, ha előre ismert, hogy gyermekük nem tud eljönni a beiratkozásra, feltétlenül jelezzék a tájékoztató végén megtalálható elérhetőségeken.)

A középfokú intézménybe történő beiratkozáskor **kötelező személyesen megjelenni az iskolában**, azonban a szülőknek vagy más törvényes képviselőknek lehetőségük van a beiratkozáshoz szükséges adatok előzetes, online beküldésére a KRÉTA rendszeren keresztül.

A beiratkozás folyamata az alábbiakban ismertetett módon a KRÉTA rendszer e-Ügyintézés felületén indítható el.

**2022. június 20-án 24 óráig** lesz lehetőségük arra, hogy gyermekük adatait online módon küldjék be az intézménybe. Ezt a KRÉTA rendszer e-Ügyintézés felületén, a **„Beiratkozás középfokú intézménybe” (BKI)** folyamat segítségével tudják megtenni.

**Az adatbeküldésre két lehetőségük van:**

1. **Gondviselői jogosultsággal történő belépéssel**

Gyermekük általános iskolájának KRÉTA rendszerébe belépve az e-Ügyintézés felületen ellenőrizhetik az ott tárolt személyes adatokat, és – szükség esetén – módosíthatják, kiegészíthetik őket.

1. **Ideiglenes regisztráció segítségével**

A szülő az e-Ügyintézés felületen (<https://eugyintezes.e-kreta.hu/>) keresztül ideiglenes regisztráció létrehozásával is beléphet a „Beiratkozás középfokú intézménybe” (BKI) felületre. Itt kitölti a gyermek személyes adatait, lakcím adatait, a törvényes képviselők adatait, illetve a beiratkozáshoz szükséges adatokat.

Mindkét esetben ki kell választani a felületen azt az intézményt, ahová a gyermek felvételt nyert, azaz az Önök esetében a Szombathelyi Nagy Lajos Gimnáziumot. Az azonosításhoz szükséges adatok megadása után a szoftver megkeresi és azonosítja a tanulót iskolánk KRÉTA rendszerében, majd előállítja a beiratkozáshoz szükséges dokumentumokat.

**Az adatbeküldésről szóló részletesebb tájékoztató megtalálható honlapunkon.**

**További teendők:**

Az e-Ügyintézés felületén előállított dokumentumokat a szülő/törvényes képviselő kinyomtatva és aláírva magával hozhatja a beiratkozás napján. Az adatok egyeztetéséhez szükség lesz a tanuló adatait tartalmazó eredeti dokumentumokra (személyi igazolvány, lakcímkártya, TAJ kártya), és le kell adni a tanuló általános iskolai bizonyítványát is.

Tájékoztatjuk Önöket, hogy ha nincs lehetőségük elektronikusan elindítani a beiratkozás folyamatát, a beiratkozás az eddig megszokott, hagyományos módon is lebonyolítható. Ebben az esetben az iskolában kell kitölteni egy adatlapot, amely a beiratkozáshoz szükséges adatokat tartalmazza. Az adatok egyeztetéséhez szükség lesz a tanuló adatait tartalmazó eredeti dokumentumokra (személyi igazolvány, lakcímkártya, TAJ kártya), és le kell adni a tanuló általános iskolai bizonyítványát is.

Mivel az előzetes adatbeküldés jelentősen megkönnyíti a beiratkozás folyamatát, kérjük, éljenek a lehetőséggel.

Kérjük továbbá, hogy honlapunkon olvassák el iskolánk adatkezelési tájékoztatóját (<http://www.nagylajos-szhely.edu.hu/downloads/ADAT_tanulo.pdf>) és házirendjét (http://www.nagylajos-szhely.edu.hu/downloads/hazirend\_2021.pdf), melyek megismeréséről nyilatkozniuk kell a beiratkozás során.

**A beiratkozás helye:**

**9.A osztály:** alagsor A31/b terem (megközelítése az épület oldalsó udvari bejárata felől)

**9.B osztály:** alagsor A31/c terem (megközelítése az épület oldalsó udvari bejárata felől)

**9.C osztály:** díszterem (megközelítése a terem udvari bejárata felől)

**9.D osztály:** büfé-előtér (megközelítése az épület hátsó udvari bejárata felől)

További információért a 94/505-476-os telefonszámon vagy az iroda@nagylajos-szhely.edu.hu e-mail címen fordulhatnak hozzánk.